armvectores/hy_wikipedia_2023 huggingface dataset:
Դավիդ Խունկա

Դավիդ Խունկա Ռենե (իսպ.՝ David Juncà Reñe, նոյեմբերի 16, 1993(1993-11-16), Ռիումորս, Alt Empordà), իսպանացի ֆուտբոլիստ, «Սելտա» ակումբի պաշտպան։


== Ակումբային կարիերա ==
Խունկան «Ֆիգերաս», «Բարսելոնա», «Մալյորկա» և «Ժիրոնա» ակումբների սան է։ 2011 թվականի դեկտեմբերի 17-ին Տառագոնայի «Խիմնաստիկի» դեմ խաղում կատարել է իր նորմամուտը Սեգունդայում։ 2014 թվականի սեպտեմբերի 14-ին Խիխոնի «Սպորտինգի» դեմ խաղում Դավիդը խփել է իր առաջին գոլը «Ժիրոնայի» կազմում։
2015 թվականի ամռանը Խունկան պայմանագիր է կնքել «Էյբարի» հետ։ Օգոստոսի 24-ին «Գրանադայի» դեմ խաղում նա կատարել է նորամուտը Լա Լիգայում։
2018 թվականի ամռանը Խունկայի՝ «Էյբարի» հետ կնքած պայմանագրի ժամկետը լրացել է, և Դավիդը ազատ գործակալի կարգավիճակով տեղափոխվել է «Սելտա»։ Սեպտեմբերի 22-ին «Ռեալ Վլյադոլիդի» դեմ խաղում նա կատարել է նորամուտը նոր թիմի կազմում։


== Ծանոթագրություններ ==


== Արտաքին հղումներ ==
Վիճակագրությունը soccerway-ում
Ֆուտբոլիստի էջը sports.ru կայքում
Դավիդ Խունկա պրոֆիլը BDFutbol կայքում
Խուան Կառլոս Օնետի

Խուան Կառլոս Օնետի (իսպ.՝ Juan Carlos Onetti, հուլիսի 1, 1909(1909-07-01)[…], Մոնտեվիդեո, Ուրուգվայ - մայիսի 30, 1994(1994-05-30)[…], Մադրիդ, Իսպանիա), ուրուգվայցի գրող։ «45-րդ դարի սերնդի» ներկայացուցիչ է, որին պատկանում էր նաև Մարիո Բենեդետին և այլք։


== Կենսագրություն ==
1930-1955 թվականներին ապրել է Բուենոս Այրեսում, այնուհետև վերադարձել Մոնտեվիդեո։ 1974 թվականին ձերբակալվել է և բանտարկվել։ Ազատվել է համաշխարհային հասարակության ազդեցության տակ։ 1975 թվականին մեկնել է Իսպանիա, որտեղ անց է կացրել կյանքի մնացած տարիները։ Վերջին 5 տարիները գամված է եղել անկողնուն։


== Ստեղծագործություն ==
Օնետիի արձակը՝ իր և աշխարհի վրա կասկածող միայնակ հերոսի հետ, զուգահեռ է ֆրանսիական էքզիստենցիալիստների որոնումներին։


== Ճանաչում ==
Ուրուգվայի գրականության մրցանակի դափնեկիր (1962) և «Միգել դե Սերվանտես»(1980) մրցանակի դափնեկիր։ Այդ նույն տարում առաջադրվել է Նոբելյան մրցանակի։ 1985 թվականին ստացել է Ուրուգվայի գրականության մրցույթի մեծ մրցանակը, բայց չի համաձայնվել այցելել հայրենի երկիր։
Օնետիի արվեստին է նվիրված Մարիո Վարգաս Լյոսայի մենագրությունը (2008)։


== Ստեղծագործություն ==
El pozo (1939)
Tierra de nadie (1941)
Para esta noche (1943)
La vida breve (1950)
Los adioses (1954)
Para una tumba sin nombre (1959)
La cara de la desgracia (1960)
El astillero (1961)
El infierno tan temido y otros cuentos (1962)
Juntacadáveres (1964)
La muerte y la niña (1973)
Tiempo de abrazar (1974)
Dejemos hablar al viento (1979)
Presencia y otros cuentos (1986)
Cuando entonces (1987)
Cuando ya no importe (1993)


== Գրականություն գրողի մասին ==
Prego O. Juan Carlos Onetti: perfil de un solitario. Montevideo: Ediciones Trilce, 1986
Juan Carlos Onetti, papeles críticos: medio siglo de escritura/ Concha J., Cosse R., eds. Montevideo: Librería Linardi y Risso, 1989.
La Obra de Juan Carlos Onetti: coloquio internacional. Madrid: Fundamentos, 1990
Juan Carlos Onetti. Barcelona: Anthropos, 1990
Gilio M.E., Domínguez C.M. Construcción de la noche: la vida de Juan Carlos Onetti. Buenos Aires: Planeta, 1993.
Millington M. An analysis of the short stories of Juan Carlos Onetti: fictions of desire. Lewiston: E. Mellen Press, 1993
Juan Carlos Onetti: nuevas lecturas críticas. Actas del Coloquio de Paris, UNESCO, 13 y 14 de diciembre de 2001. Paris, 2002
Craig L. Juan Carlos Onetti, Manuel Puig and Luisa Valenzuela: marginality and gender. Woodbridge; Rochester: Tamesis, 2005
Vargas Llosa M. El viaje a la ficción: el mundo de Juan Carlos Onetti. Madrid: Alfaguara, 2008 (переизд. 2009, франц.пер. 2009)


== Ծանոթագրություններ ==
Պոլինգ (Ինի Մյուլդորֆ)

Անվան այլ կիրառումների համար տե՛ս՝ Պոլինգ (այլ կիրառումներ)Պոլինգ (գերմ.՝ Polling), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 3352 մարդ (2010 թվականի դեկտեմբերի 31-ի տվյալներով։ Տարածքը 43, 83 կմ² է։ Պաշտոնական կոդը՝ 09 1 83 136։


== Ծանոթագրություններ ==
Շինցի

Շինցի (ուկրաիներեն՝ Шиїнці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Շինցի գյուղում բնակվում էր 269 մարդ։ Բնակավայրը զբաղեցնում է 1438 կմ² տարածք։ Բնակչության խտությունը կազմում էր 187,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բույոնակ

Բույոնակ (ֆր.՝ Bouilhonnac), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 227 մարդ, բնակչության խտությունը` 39.75 մարդ/կմ²։ Բնակավայրը զբաղեցնում է 5.71 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 8 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 47։ Ակտիվության ցուցանիշը կազմում է 69,5 %։ 107 աշխատունակ մարդկանցից աշխատել է 98 անձ (51 տղամարդ և 47 կին)։ Գործազուրկ են եղել 9 անձ (4 տղամարդ և 5 կին)։ 47 անաշխատունակներից 13-ը եղել են աշակերտներ կամ ուսանողներ, 22-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վաշեր

Վաշեր (ֆր.՝ Vachères), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04227։


== Բնակչություն ==
Համայնքի բնակչությունը 2008 թվականին կազմում էր 305 մարդ։


== Տնտեսություն ==
2007 թվականի տվյալներով 178 աշխատունակ տարիքի մարդկանցից (15-64 տարեկան) 128-ը տնտեսապես ակտիվ էին, 50-ը անգործ (ակտիվության ցուցանիշը 71,9 %, 1999 թվականին եղել է՝ 69,7 %)։ 128 աշխատունակ բնակիչներից 116-ը աշխատում էին (61 տղամարդ և 55 կին), անաշխատանք էին 12-ը (4 տղամարդ և 8 կին)։ 50 անգործ մարդկանցից 8-ը աշակերտներ կամ ուսանողներ են, 27-ը թոշակառու, 15-ը չէին աշխատում այլ պատճառներով։


== Տեսարժան վայրեր ==
Թանգարան
Սեն Քրիստոֆ եկեղեցի (XIII դար)
Սենտ Ամբրուազ դը լա Կոնսիյեր ժամատուն
Նոտր Դամ դը Բելվյու ժամատուն (XI դար)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վաշեր» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-19 
«Վաշեր» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Բուն շրջան (Արևմտյան Վիրջինիա)

Անվան այլ կիրառումների համար տե՛ս՝ Բուն շրջան (այլ կիրառումներ)Բուն շրջան (անգլ.՝ Boone County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 303 կմ² է, բնակչությունը՝ 24, 629 մարդ (2010 թ. տվյալներով)։ Շրջկենտրոնն է Մեդիսոն բնակավայրը։ Կազմավորվել է 1847 թ.։


== Ծանոթագրություններ ==
Վեսելոե (գյուղ, Շևչենկոյի շրջան)

Անվան այլ կիրառումների համար տե՛ս՝ ՎեսելոեՎեսելոե (ուկրաիներեն՝ Веселе), գյուղ Ուկրաինայի Խարկովի մարզի Շևչենկոյի շրջանում։
1977 թվականի տվյալներով Վեսելոե գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիվո

Չիվո (իտալերեն՝ Civo), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 1025 մարդ, բնակչության խտությունը կազմում է 41 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 23010, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 492113


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
21 (ալբոմ, Օմարիոն)

Անվան այլ կիրառումների համար տե՛ս՝ 21 (այլ կիրառումներ)21- R&B ոճի ամերիկացի երգիչ Օմարիոնի երկրորդ սոլո ալբոմը, թողարկվել է 2006 թվականի դեկտեմբերի 26-ին Էպիկ Ռեկորդս լեյբլում։ Ալբոմի առաջին սինգլը եղել է «Entourage» երգը։ Երգի հեղինակն է Անդրե Մերրիտոնը, իսկ պրոդյուսերը՝ Էրիկ Հեդսոնը։ Երկրորդ սինգլի՝ «Ice Box»-ի կոմպոզիտորը Տիմբալենդ-ն էր։ Այս երգը 100 հիթ-շքերթում զբաղեցրել է 12-րդ մակարդակը և համարվել է երգչի ամենահաջողված սինգլը։ Սկավառակի ստեղծման մեջ իրենց ներդրումն են ունեցել Ֆարելը և Բրայման- Մայքլ Կոկսը։ Թողարկումից մեկ շաբաթ անց վաճառվել էր 119000 օրինակ, և սկավառակը գլխավորել է ամերիկական Billboard 200 չարտը։ 2008 թվականի նոյեմբերին թողարկված սկավառակների քանակն անցնում էր 390000-ը։


== Կոմպոզիցիաների ցանկը ==


== Ծանոթագրություններ ==
(1743) Շմիդտ

(1743) Շմիդտ (անգլ.՝ Schmidt), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,473215 ա. մ., առավելագույնը մոտենում է 2,1417 ա. մ. հեռավորության վրա և հեռանում 2,8047 ա. մ.։ Արեգակի շուրջ մեկ ամբողջական պտույտ է կատարում 1420,66 երկրային օրվա ընթացքում, իր ուղեծրով շարժվելով միջինում 0,253403 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1743) Շմիդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիքո

Չիքո, քաղաք է Կալիֆորնիայում, ԱՄՆ։ 2010 թվականի տվյալներով ունի 86,187 բնակիչ։ Այն Սակրամենտո դաշտավայրի մշակութային, տնտեսական և ուսումնական կենտրոնն է, այստեղ է գտնվում երկրի մեծագույն քաղաքային այգիներից մեկը։
1927 թվականի Չիքո (Սակրամենտոյի մոտ) քաղաքի Ռիչարդսոն Սփրինգս ավանի հանքային ջրերի առողջարանային համալիրում է մահացել Անդրանիկ Օզանյանը։


== Կլիմա ==


== Ծանոթագրություններ ==
Ելբուլակտամակ

Ելբուլակտամակ (ռուս.՝ Елбулактамак, բաշկիրերեն՝ Йылболаҡтамаҡ), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։ Էլբուլակտամակի գյուղխորհրդի կենտրոնն է։


== Աշխարհագրական դիրք ==
Գտնվում է Կլյուչևկա (Էլբուլակ) գետի միացման տեղում։
Հեռավորությունը մինչև՝

Շրջկենտրոն (Բիժբուլյակ)՝ 23 կմ,
Մոտակա երկաթուղային կայարան (Պրիյուտովո)՝ 64 կմ։


== Բնակչություն ==
Բնակչությունը 2009 թվականին գրանցված տվյալներով կազմել է 717 մարդ, 2010 թվականին գրանցված տվյալներով՝ 623 մարդ։
2002 թվականի մարդահամարի տվյալներով՝ գերակշռող ազգություններն են թաթարները (56%), բաշկիրները (43%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզա Սիրունյան

Ռոզա (Ռուզաննա) Վանյայի Սիրունյան (հոկտեմբերի 8, 1962(1962-10-08), Երևան, Հայկական ԽՍՀ, ԽՍՀՄ), հայ մշակութային գործիչ։ ՀՀ մշակույթի վաստակավոր գործիչ, 2013։


== Կենսագրություն ==
Ռոզա Սիրունյանը ծնվել է 1962 թվականին, Երևանում։ 1969-1979 թվականներին սովորել է Երևանի Մյասնիկյանի անվան թիվ 66 միջնակարգ դպրոցում և հաճախել Երևանի Արմեն Տիգրանյանի անվան երաժշտական դպրոցի դաշնամուրային դասարան։ 1985 թվականին ավարտել է Երևանի պետական ժողտնտեսության ինստիտուտը։ 1984 թվականից եղել է «Հայհամերգ» միավորման գլխավոր հաշվապահի տեղակալ, 1990 թվականից՝ Կամերային երաժշտության տան գլխավոր հաշվապահ, եղել է Հայաստանի պետական ֆիլհարմոնիկ նվագախմբի և Արամ Խաչատրյան համերգասրահ ՊՈԱԿ-ի գլխավոր տնօրենի տեղակալ, 2003 թվականին տնօրենի պաշտոնակատար, 2005 թվականից՝ տնօրեն։ 2017 թվականից Համահայկական նվագախմբի տնօրենն է։ Եղել է տարբեր փառատոների ֆինանսական պատասխանատու, այդ թվում՝ Երևանյան միջազգային երաժշտական փառատոն, Արվեստներ և մշակույթ կառավարման դասընթաց, Ստեփան Էլմաս մրցույթ, Համաշխարհային երաժշտության փառատոն, Չիլինգարյանի անվան Ջութակի, ալտի և թավջութակի մրցույթ, Համահայկական դաշնամուրային մրցույթ, Քուրթ Վեյլի շաբաթ Հայաստանում, Մարդու իրավունքների օր Հայաստանում և այլն։
2013 թվականի մայիսի 5-ին Հայաստանի Հանրապետական կուսակցության համամասնական ցուցակով ընտրվել է Երևանի ավագանու անդամ, 2017 թվականի մայիսի 14-ին Հայաստանի Հանրապետական կուսակցության համամասնական ցուցակով ընտրվել է Երևանի ավագանու անդամ։


== Պարգևներ ==
ՀՀ մշակույթի նախարարության ոսկե մեդալ, 2011 թ.
ՀՀ «Գրիգոր Նարեկացի» հուշամեդալ, 2013 թ.
ՀՀ Ազգային Ժողովի պատվոգիր, 2013 թ.
ՀՀ մշակույթի վաստակավոր գործիչ, 2013 թ.


== Ծանոթագրություններ ==
Մարտիրոսություն

Մարտիրոսություն (հուն․՝ μάρτυρος - նահատակ, վկա բառից), նահատակություն, ինքնազոհություն հանուն քրիստոնեական հավատի։ 1-4-րդ դարերում (քրիստոնեությունը մինչև պաշտոնական կրոն հռչակելը) հալածվող քրիստոնյաներից առավել մոլեռանդները, մերժելով ուրացումը, գերադասել են մարտիրոսություն։ Եկեղեցին մարտիրոսությունը դիտել է «արյամբ մկրտություն», մարտիրոսներին «խոստանալով երկնային երանելի կյանք», իսկ մարտիրոսության օրը հռչակելով մարտիրոսի «ծննդյան օր», այն մտցրել է իր տոնացույցներում։ 4-րդ դարի մարտիրոսների թիվն արդեն այնքան շատ է եղել, որ եկեղեցին հարկադրված սահմանել է նրանց հիշատակի միասնական օր։ Եկեղեցու հայրերը, մարտիրոսների աճյունները կամ նրանց մասունքները ամփոփելով մատուռներում, վկայարաններում և այլուր, սահմանել են դրանց երկրպագություն՝ եկամուտներ գանձելով ուխտավոր հավատացյալներից։ Մարտիրոսների մասին կան բազմաթիվ վարքաբանություններ, վկայաբանություններ, որոնք բովանդակում են նրանց կյանքի, չարչարանքների ու մարտիրոսության չափազանցված պատմությունը։ Փոխաբերական առումով մարտիրոսություն են անվանում նաև հայրենիքի, նվիրական գաղափարի համար նահատակությունը։
Բիբիրևո (այլ կիրառումներ)

Բիբիրևո, կարող է վերաբերել՝

Բիբիրևո - գյուղ Ռուսաստանի Իվանովոյի մարզի Իվանովսկի շրջանի կազմում։
Բիբիրևո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բիբիրևո - գյուղ Ռուսաստանի Սմոլենսկի մարզի Ելնինսկի շրջանի կազմում։
Չեռնոգորիայի ազգային թանգարան

Չեռնոգորիայի ազգային թանգարան (Narodni muzej Crne Gore), Չեռնոգորիայի պատմական մայրաքաղաքում՝ Ցետինեում գտնվող թանգարան, որը հիմնադրվել է 1896 թվականին և իր մեջ ներառել է հետևյալ հինգ թանգարանները.

Չեռնոգորիայի պատմության թանգարանը
Չեռնոգորիայի ազգագրության թանգարանը
Չեռնոգորիայի գեղարվեստական թանգարանը
Նիկոլա թագավորի պալատը
Բիլյարդան (Պետար Երկրորդ Պետրովիչ Նեգոշի թանգարանը)Թանգարանի մեծարժեք ցուցանմուշներից են 15-րդ դարի վերջերին լույս ընծայված Oktoih Prvoglasnik գիրքը, որ հազվագյուտ ու նշանակալից հրատարակություն է, «Ֆիլերմոսի Աստվածամայրը» սրբապատկերի բնօրինակը, որը Խաչակրաց արշավանքների ժամանակներից ի վեր պատկանել է Սուրբ Հովհաննեսի ուխտի ասպետներին և Մալթայի մայրաքաղաք Վալետայի Սուրբ Հովհաննես տաճարից դուրս է բերվել 1798 թվականին ասպետական ուխտի մեծ վարպետ (Grand Master) Ֆերդինանդ ֆոն Հոմպեշ ցու Բոլհայմի ձեռքով, երբ Մալթային տիրած ֆրանսիացիները ուխտի ասպետներին վտարել, արտաքսել են կղզուց։
Չեռնոգորիայի ազգային թանգարանի հանդիսավոր բացումը նախատեսված էր իրականացնել 1893 թվականին՝ ի պատիվ չեռնոգորիական Crnojevic հրատարակչական տան հիմնադրման 400-ամյակի, սակայն անկանխատեսելի հանգամանքներն ստիպել են երեք տարով հետաձգել բացման արարողությունը։


== Գրականություն ==
de Giorgio Cynthia (2007)։ St John's Co-Cathedral – Valletta։ Santa Venera: Heritage Books (a subsidiary of Midsea Books Ltd)։ ISBN 9789993271710 


== Ծանոթագրություններ ==


== Արտաքին հղումներ ==
National Museum of Montenegro website
Njegoskij|org :: "The Montenegrin Ministry of Culture publishes the electronic edition of its 2007 National Museum Guidebook"
Իսրայելի գեյերի, լեսբուհիների, բիսեքսուալների և տրանսգենդերների ասոցիացիա

Իսրայելի գեյերի, լեսբուհիների, բիսեքսուալների և տրանսգենդերների ասոցիացիա (եբրայերեն՝ אגודת ההומואים, הלסביות, הביסקסואלים והטראנסקסואלים בישראל‎), ավելի հայտնի է որպես Ագուդա (եբրայերեն՝ האגודה‎), Իսրայելում գործող հասարակական կազմակերպություն, որի գործունեությունը ուղղված է ԼԳԲՏ անձանց՝ գեյերի, լեսբուհիների, բիսեքսուալների և տրանսգենդերների շահերի և իրավունքների պաշտպանությանը։ Հանդիսանում է Իսրայելի ամենաառաջին, ամենախոշոր և ամենաազդեցիկ ԼԳԲՏ կազմակերպությունը։
Հիմնադրվել է 1975 թվականին Գիլա Գոլդշտեյնի, Դան Լահմանի, Թեո Մայնցի և Յակով Պազիի կողմից։ Կազմակերպության կենտրոնական գրասենյակը գտնվում է Թել Ավիվի Նահմանի փողոցում՝ գեյ թաղամասի կենտրոնում։ Ունի մասնաճյուղեր Բեեր Շևայում, Կիրյաթ Շմոնայում և Էյլաթում։ Այժմ Ագուդայի մեջ է մտնում շուրջ 2500 ակտիվիստ։ Կազմակերպության ղեկավարն է Մայքլ Համելը։


== Պատմություն ==
Ագուդան հիմնվել է 1975 թվականին Թել Ավիվում 11 գեյ տղամարդկանց և մեկ լեսբուհի կնոջ կողմից Հենց իրենք էլ կազմակերպել են Իսրայելի առաջին հպարտության շքերթը Իսրայելի թագավորների հրապարակում։ Ագուդայում գործում են նաև ԼԳԲՏ երիտասարդության խմբեր, որոնց թվում են լեսբուհիների Համոն Ալիզան, ինչպես նաև Ցահալ Բեթը՝ 18-22 տարեկանների ԼԳԲՏ երիտասարդների խմբավորումը։
2006 թվականից սկսած Իսրայելի քաղաքացիները կարող են Պաշտպանության բանակում ծառայելու փոխարեն կամավոր աշխատանք կատարել Ագուդայում՝ որպես այլընտրանքային ծառայություն։


== Տես նաև ==
Հանրային տեղեկատվություն և գիտելիքի կարիք


== Արտաքին հղումներ ==
Պաշտոնական կայք Archived 2017-04-19 at the Wayback Machine. (եբրայերեն)


== Ծանոթագրություններ ==
Ժիրայր Շաղոյան

Ժիրայր Շաղոյան (ապրիլի 10, 2001(2001-04-10), Առինջ, Կոտայքի մարզ, Հայաստան), հայ պրոֆեսիոնալ ֆուտբոլիստ, «Արարատ-Արմենիայի» և Հայաստանի ազգային հավաքականի վինգեր, ով ներկայումս վարձավճարով հանդես է գալիս Երևանի ԲԿՄԱ ակումբում։


== Կարիերա ==
Շաղոյանը Հայաստան ազգային հավաքականում իր նորամուտը նշել է 2021 թվականի մարտի 28-ին Իսլանդիայի ընտրանու դեմ ՖԻՖԱ-ի Աշխարհի գավաթի խաղարկության խմբային փուլի խաղում, որն ավարտվեց Հայաստանի տնային հաղթանակով՝ 2-0։


== Կարիերայի վիճակագրություն ==


=== Միջազգային ===


== Ծանոթագրություններ ==


== Արտաքին հղումներ ==

Ֆուտբոլիստի էջը FootballDatabase.eu կայքում(անգլ.)
Ֆուտբոլիստի էջը soccerway.com կայքում(անգլ.)
Ժիրայր Շաղոյանը FFA.am-ում
Խվատով-Զավոդ

Խվատով-Զավոդ (ռուս.՝ Хватов-Завод), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեքիաթ հեքիաթի հետևից

Հեքիաթ հեքիաթի հետևից (հունգ.՝  Meséröl Mesére), խորհրդահունգարական նկարված մուլտիպլիկացիոն ֆիլմ, որը նկարահանվել է 1974 թվին։ «Սոյուզմուլտֆիլմ» (ԽՍՀՄ) և «Պանոնիա ֆիլմ» (հունգ.` Pannónia Filmstúdió) (Հունգարիա) ստուդիաների համատեղ արտադրանքն է։


== Սյուժե ==
«Այծը և ոչխարը» (ըստ ռուսական ժողովրդական հեքիաթի մոտիվների)
Կային չկային, երկու ծերուն կային, որոնք ունեին միայն մի այծ և մի ոչխար։
Տատիկը պարտեզում կաղամբ է ցանում, իսկ այծը և ոչխարը ամբողջն ուտում են։ Ծերուկը բարկանում է։ Այծն ու ոչխարը վիրավորվում են և գնում են անտառ, որտեղ նրանք գայլի գլուխ են գտնում, և այծ այն վերցնում է իր հետ։ Երբ նրանք դաշտ են դուրս գալիս, այնտեղ գայլերի են հանդիպում։ Այդտեղ այծը հիշում է գայլի գլխի մասին և գցում է այն գայլերի առաջ ու սկսում պարծենալ իր հաղթանակներով։ Գայլերը վախենում են և փախչում։ Իսկ այծը և ոչխարը տան ճամփան են բռնում։ Գալիս են, իսկ գայլերը հասնում են նրանց։ Այծը գայլի գլուխը գցում է գայլերի վրա, սպառնում նրանց իր եղջյուրներով, իսկ ոչխարը հետևում է նրան։ Գայլերը փախչում են։ Ծերունիներն ուրախանում են և այծի ու ոչխարի վերադարձով։
«Փիթեր` զվարճալի խաբեբա» (ըստ հունգարական ժողովրդական հեքիաթների)


== Սյուժե ==
Հեքիաթը մի տղայի մասին է, որը հասարակ գյուղացի էր, բայց նա շատ խորամանկ խաբեբա էր, ում բոլորն անվանում էին Փիթեր խաբեբա։ Նա պանդոկապանի հետ գրազ է գալիս, որ կկարողանա թագավորին հեծնել ու քշել` ինչպես ձիու։ Փիթերը կարողանում է խաբել նենգ ու անազնիվ թագավորին, հեծնում է նրան, ձիավարում հրապարակում և հաղթում է գրազը։


== Նկարահանող խումբ ==


=== «Այծը և ոչխարը» ===
Սցենարի հեղինակ` Արպադ Բալաժ
Ռեժիսոր` Ժոլտ Րիխլի
Բեմադրող նկարիչ` Դյորդ Չոնկա
Նկարիչ-մուլտիպլիկատորներ` Կատի Բանկի, Յենյո Կոլտաի, Էդիտ Սալաի, Զոլտան Մառոշ
Օպերատոր` Իրեն Հենրիկ
Հնչյունային օպերատոր` Փիթեր Բարշոն
Մոնտաժող` Յանոշ Ցիպաուեր
Խմբագիր` Անդրաշ Օշվատ
Նկարահանող խմբի տնօրեն` Մարտա Չիլլագ
Տեքստը կարդում է` Վյաչեսլավ Նևիննի
Լուսագրերում օգտագործվել է Անատոլի Լյադովի «Երաժշտական ծխախոտատուփ» վալս-կատակը


=== «Փիթեր` զվարճալի խաբեբա» ===
Սցենարի հեղինակ` Յուրի Էնտին
Կոմպոզիտոր` Եվգենի Կռիլատով
Ռեժիսորներ` Վլադիմիր Պեկար, Նատալյա Բոգոմոլովա, Վիոլետա Կոլեսնիկովա, Օլեգ Կոմարով, Յուրի Մեշերյակով, Ալեքսանդր Մազաև
Դերերը հնչյունավորել է` Օլեգ Անոֆրիև
Օպերատոր` Ն. Կլիմովա
Հնչյունային օպերատոր` Բորիս Ֆիլչիկով
Մոնտաժող` Նատալյա Ստեպանցևա
Խմբագիր` Ռաիսա Ֆրինչիսկայա
Նկարահանող խմբի տնօրեն` Ֆյոդոր Իվանով


== Ծանոթագրություններ ==


== Արտաքին հղումներ ==
Փիթերի երգը
Մայորատ

Մայորատ (ուշ լատ. majoratus, լատ. major՝ ավագ), ավագության իրավունք, ըստ որի ընտանիքի (տոհմի, նահապետության) անշարժ գույքի (հող, տանուտիրություն և այլն) ժառանգման իրավունքը արտոնվում է ավագ որդուն։ Առաջին անգամ վավերագրվել է ստրկատիրական իրավունքում (Հնդկաստանում, Հին Հունաստանում և այլն)՝ ազնվական ընտանիքների հզորությունը պահպանելու նպատակով։ Ֆեոդալիզմի դարաշրջանում մայորատը տարածվել է Անգլիայում, Գերմանիայում, Ֆրանսիայում (11-13-րդ դարերում)։ Ռուսաստանում պահպանվել է մինչև Հոկտեմբերյան սոցիալիստական մեծ հեղափոխությունը։ 
Ըստ մայորատի՝ կրտսեր որդիները ավատը ժառանգելու իրավունքից զրկվում էին։ Ֆրանսիայում կիրառվել է նաև գյուղացիական ընտանիքում (ավագ որդին ժառանգում էր հողային տիրույթի 2/3)։ Բուրժուական իրավունքը մերժում է մայորատը՝ համարելով այն ժառանգման իրավունքի սահմանափակում։ Մայորատի իրավունքը առավել երկար պահպանվել է Մեծ Բրիտանիայում։ 
Հայաստանում ավագության իրավունքը ծագել և զարգացել է որպես սովորույթ։ Վաղ ավատական Հայաստանի աշխարհիկ և կանոնական իրավունքով ավագության ինստիտուտ չի ամրապնդվել, սակայն գործնականում կիրառվել է։ Փավստոս Բուզանդի, Եղիշեի, Ստեփանոս Օրբելյանի, Մխիթար Գոշի վկայությամբ նախարարության (Արշակունիներ, Մամիկոնյաններ և այլն) հողային տիրույթը տոհմի միասնական և անբաժանելի ունեցվածքն էր, գույքի նկատմամբ ճանաչվում էր ավագ որդու (նահապետ, նախարար, տանուտեր) իրավունքը։ Օրինակ, ըստ Փավստոս Բուզանդի, Արշակ Բ թագավորը Մամիկոնյան տոհմի նահապետ է կարգել Վարդանին («զՎարդան զերէց եղբայրն ի նահապետությանն ազգին իւրեանց»)։ Պետականության կորստից հետո ավագության ինստիտուտ երկար ժամանակ պարսկական, սկզբնական շրջանում նաև բյուզանդական արքունիքում հայերի ավագության իրավունքը հարգվել է։ Հայ գյուղական կենցաղում պահպանվել է մինչև 19-րդ դարի վերջը։
Ժողովածու (1959)

Ժողովածու (1959), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1959 թվի տակ։ Ձեռագիրը գրվել է 1730 թվականին Կիրակոս, անանուն գրիչների կողմից Երուսաղեմում։ Գրված է թղթի վրա, որը ունի 22,9×15,2 չափս։ Ձեռագիրը կազմված է 85 թերթից։ Գրված է երկսյուն, միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 77բ, հետագայի՝ 18բ, (1749 թ.), 15ա (1760 թ.), 17բ, 85ա (18֊րդ դար)։


== Բովանդակություն ==
Կտակ մեծի ուրբաթին։
Մովս. Ջուղայեցւոյ Համառօտ ժողովածու ի պէտս բանասիրաց։
Քարոզք։
Գր. Խլաթեցւոյ Խրատ ժամատեղեաց։


== Ծանոթագրություններ ==
Արաբո կամավորական ջոկատ

Անվան այլ կիրառումների համար տե՛ս՝ Արաբո կամավորական ջոկատ (այլ կիրառումներ)Արաբո, Արցախյան ազատամարտի հայկական կամավորական ջոկատ, որը մտնում էր «Արծիվ» ռազմական միավորման կազմի մեջ։ 1992 թվականի հունիսին ջոկատի ազատամարտիկները անհետ կորել են Ղարաբաղի Հասան Ղայա գյուղի մոտ ընթացող մարտերում (այժմ գյուղը չեզոք գոտում է)։ Հրամանատար՝ Մ․ Եղիազարյան, շտաբի պետ՝ Մ․ Միրզոյան։ Ջոկատից ՀՀ 1-ին և 2-րդ աստիճանի «Մարտական խաչ» և Արցախի Հանրապետության «Մարտական խաչ» 2-րդ աստիճանի շքանշաններով պարգևատրվել է 5 ազատամարտիկ։


== Պատմություն ==
Կամավորական ջոկատը կազմավորվել է 1989 թվականին Երևանում՝ ԽՍՀՄ Զինված ուժերում ծառայություն անցած փորձառու մարտիկներից։ Ունեցել է շտաբ, դրոշ, զինանշան, համազգեստ։ 1989-1994 թվականներին մասնակցել է ՀՀ Եղեգնաձորի (Խաչիկ), Վայքի (Բարձրունի), Նոյեմբերյանի (Ոսկեպար), Ճամբարակի (Վահան), Գորիսի (Շուռնուխ, Խոզնավար) և Արցախի Հանրապետության Շահումյանի (Բուզլուխ, Մանաշիդ, Էրքեջ, Գյուլիստան), Ասկերանի (Մալիբեկլու, Փառուխ, Ղուշչուլար, Խոջալու), Մարտունու (Ղարադաղլու), Մարտակերտի (Կուսապատ, Թալիշ, Դրմբոն, Կարմիրավան, Լենինավան, Մարաղա), Լաչինի, Քարվաճառի (Օմարի լեռնանցք) շրջանների, Գետաշենի ենթաշրջանի ինքնապաշտպանական և ազատագրական մարտերին։
1992 թվականի հունիսի 27-ին ԼՂՀ Մարտակերտի շրջանի Հասանղայա գյուղի տարածքում անհետացավ 79 ազատամարտիկ, որոնցից 22-ը «Արաբո» ջոկատից էին։ Նրանց ճակատագիրն անհայտ էր մինչև 2008 թվականը, երբ YouTube կայքում հայտնվեցին մի քանի տեսագրություններ, որտեղ տեսանելի են սպանված ազատամարտիկների դիերը։


== Տես նաև ==
Օսական ջոկատ


== Արտաքին հղումներ ==
«Արաբոյի» ճակատագիրը. վերջակետ դնելը դեռ վա՞ղ է(չաշխատող հղում)


== Ծանոթագրություններ ==
Աստերոիդների ցանկ (20201-20300)

Աստերոիդների ցանկ (20101-20200)  • Աստերոիդների ցանկ  • Աստերոիդների ցանկ (20301-20400)
 Աստերոիդների ցանկ (20101-20200)  • Աստերոիդների ցանկ  • Աստերոիդների ցանկ (20301-20400)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Նոսովո (այլ կիրառումներ)

Նոսովո, կարող է վերաբերել՝

Նոսովո - գյուղ Ռուսաստանի Դաշնության Ռոստովի մարզի Նեկլինովսկի շրջանում
Նոսովո - գյուղ Ռուսաստանի Մոսկվայի մարզի Վոլոկոլամսկի շրջանի կազմում
Պրիգորոդնի (գյուղ, Բառնաուլի քաղաքային օկրուգ)

Անվան այլ կիրառումների համար տե՛ս՝ ՊրիգորոդնիՊրիգորոդնի (ռուս.՝ Пригородный), գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։
Բնակչությունը 1999 թվականին գրանցված տվյալներով կազմում էր 1802 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բզղոն (լեռ)

Անվան այլ կիրառումների համար տե՛ս՝ Բզղոն (այլ կիրառումներ)Բզղոն, Բզգով, լեռնագագաթ Հայաստանի Վայոց ձորի մարզի և Ադրբեջանի Նախիջևանի Ինքնավար Հանրապետության Բաբեկի շրջանի սահմանագլխին, Վայքի լեռնաշղթայում, Նոր Ազնաբերդ զյուղից 6 կմ արևմուտք, Վերին Բզգով գյուղից 2 կմ հյուսիս–արևմուտք, Ճահուկ գետահովտի վերին մասում։ Բարձրություն 2476 մ։ Բուսականությունը սակավ է։


== Ծանոթագրություններ ==
Լուիջի Ռադիչե

Լուիջի Ռադիչե (իտալերեն՝ Luigi Radice, հունվարի 15, 1935(1935-01-15), Չեզանո Մադերնո, Մոնցա և Բրիանցա, Լոմբարդիա, Իտալիայի թագավորություն - դեկտեմբերի 7, 2018(2018-12-07), Թուրին, Իտալիա), իտալացի նախկին ֆուտբոլիստ և մարզիչ, ով հանդես է եկել և մարզել է բացարձակապես իտալական ակումբներում։ Հանդես է եկել նաև Իտալիայի ազգային հավաքականում։


== Նվաճումներ ==


=== Որպես ֆուտբոլիստ ===
 «Միլան»Իտալիայի չեմպիոն  (3)՝ 1956/57, 1958/59, 1961/62
Չեմպիոնների գավաթի հաղթող՝ 1962/63


=== Որպես մարզիչ ===
 «Տորինո»Իտալիայի չեմպիոն՝ 1975/76


== Ծանոթագրություններ ==
Կյանքը հիանալի է, եթե սիրում ես

Կյանքը հիանալի է, եթե սիրում ես (թուրքերեն՝ Hayat Sevince Güzel), թուրքական հեռուստասերիալ, որը ցուցադրվել է թուրքական FOX հեռուստաընկերության եթերում 2016 թվականի հունիսի 6-ից մինչև 2016 թվականի հոկտեմբերի 3-ը։ Հեռուստասերիալի ռեժիսորը Էրայ Քոչաքն է, իսկ պրոդյուսերը Հայրի Ասլանը։ Ֆիլմի գլխավոր դերերում հանդես են գալիս Էքին Մերթ Դայմազը, Ալգը Էքեն, Բուրաք Չելիքը, Օյքյու Չելիքը, Լեմի Ֆիլոզոֆը, Մաջիթ Քոփերը, Ույղուր Չավուշօղլուն, Ալի Էրքազանը և Հաքան Մերիչլիլերը։


== Սցենար ==
Գյոչերների ընտանիքը լքում է Ստամբուլը՝ իրականացրած ավազակությունից հետո։ Սակայն գյուղացի Զարիֆեի ոչխարների հոտի պատճառով՝ նրանք ընկնում են ավտովթարի մեջ և հայտնաբերում, որ գտնվում են Էգեյան ծովի ափին։ Սերիալի հիմքում ընկած է Զարիֆե- Սավաշ- Բարըշ սիրային եռանկյունին։


== Գլխավոր դերերում ==


== Ցուցադրություն ==


== Ծանոթագրություններ ==
Գառնու ջրանցք

Գառնու ջրանցք, ջրանցք Հայաստանի Կոտայքի մարզում։ Կառուցվել է 1949 թվականին, վերակառուցվել 1972 թվականին։ Մինչև վերակառուցումը սնվում էր Գառնի և Գողթն գյուղերի աղբյուրներից։ 1972 թվականից ջրանցքը սնող աղբյուրների ջրերի մեծ մասը տրվել է Երևանին։ Ոռոգման ջրի պակասը լրացնելու համար 1973 թվականին կառուցվել է 11 կմ երկարությամբ ինքնահոս խողովակաշար, որով Գառնիի ջրանցքին լրացուցիչ ջուր է տրվում Ազատ գետից։ Երկարությունը 21,4 կմ է, ջրթողունակությունը՝ 0,95 մ³/վ։ Ոռոգում է Գառնի գյուղի հողատարածքները։


== Ծանոթագրություններ ==
Եվրոպայի չեմպիոնների գավաթի եզրափակիչ 1992

1992 Եվրոպական գավաթի եզրափակիչ, Եվրոպական գավաթի 37-րդ խաղարկությունն է, որում հաղթեց «Բարսելոնա» ֆուտբոլային ակումբը ավելացրած ժամանակում 1-0 հաշվով՝ «Սամպդորիային»։ Խաղը կայացել է Ուեմբլի մարզադաշտում, Լոնդոն, Անգլիա։
Քավություն

Անվան այլ կիրառումների համար տե՛ս՝ Քավություն (այլ կիրառումներ)Քավություն, փրկանք, հատուցում, փրկագին, մարդկանց գործած մեղքերի, հանցանքների պատժապարտության վերացումը Աստծո կողմից և նրա կամքով, ա՛յն պարագայում, երբ լրացվում կամ հագեցվում է նրա սրբությունն ու արդարությունը այնպիսի՛ զոհաբերությամբ, որը պատշաճում կամ ընդունելի է Աստծուն։
Հին ուխտի՝ Քավության համար Աստծուց սահմանված խորհրդավոր զոհերը նախօրինակներն ու նշանակներն էին Հիսուսի և նրա թափած քավչարար արյան։ Հիսուսի նախանշանն էր զատկական մեկ տարեկան արու և անարատ ոչխարի (գառան, ուլի) զոհաբերումը հրեական տարվա առաջին ամսի տասնչորսին, Աստծուց սահմանված առաջին Զատկին, Եգիպտոսից իսրայելացիների դուրս գալու նախընթաց օրվա երեկոյան։
Այնուհետև Քավության օր է սահմանվել յոթերորդ ամսվա 10-րդ օրը (հոկտեմբերի սկզբին), Տաղավարահարաց տոնից հինգ օր առաջ։ Դա տարվա մեջ միակ պարտադիր ծոմի օրն էր, որի արարողությունները մանրամասնորեն նկարագրված են Ղևտացիների գրքի 16-րդ գլխում։ Այդ օրը Քավություն կատարելու համար քահանայապետը, մտնելով Վկայության խորանի Սրբությունների Սրբությունը, հատուկ արարողակարգով նոխազի արյունը սրսկել է երկու քերովբեների միջև գտնվող Ուխտի տապանակի ոսկե կափարիչին (որը կոչվել է Քավություն կամ Քավության սեղան)։ Նույն օրն է կատարվել նաև ազատ արձակվող նոխազի արարողությունը, որ Տերը պատվիրել էր Մովսեսին երկու նոխազ են ընտրել, մեկի գլխի վրա ձեռք դնելով՝ իրենց մեղքերն ու անօրենությունները թափել են կենդանու գլխին կամ փոխանցել նրան և ժողովրդի մեղքերով բեռնավորյալ՝ ազատ արձակել դեպի անապատ. մյուսը զոհաբերել են Տիրոջը՝ քահանայապետի, նրա ընտանիքի և ողջ ժողովրդի մեղքերի Քավության համար։ Հատուկ ծիսակարգով կատարել են նաև այլ ողջակեզներ (փրկության, հատուցման, թողության ևն) և անարյուն զոհաբերություններ, որոնց վերջնական նպատակը մեղքերի Քավությունն էր, մեղքերի թողությամբ մարմնավոր ու հոգևոր մաքրագործումը և ուխտի նորոգումը։ Հին ուխտում Աստված Քավություն շնորհում էր կենդանիների զոհաբերությամբ, իսկ նորում՝ Աստծո Գառի՝ ճշմարիտ ու կատարյալ զոհի՝ Հիսուս Քրիստոսի արյամբ.
«Ահա՛ Գառն Աստուծո, որ վերացնում է աշխարհի մեղքը»։
Պողոս առաքյալի խոսքերի համաձայն, Քավության «...պատարագները, որ մատուցում էին տարեցտարի, չէին կարող կատարյալ
դարձնել մատուցողներին» և «...նոխազների և ցուլերի արյունը չէր կարող վերացնել մեղքերը», քանի որ դրանք ժամանակավոր և երկրային Քավություններ էին։ Աստված նախատեսել էր կատարյալ և հավիտենական Քավություն՝ Հիսուս Քրիստոսին, որն իր անձի պատարագումով հավիտենական Քավություն շնորհեց իրեն հավատացողներին «եվ նա՛ է քավությունը մեր մեղքերի, և ոչ միայն մեր մեղքերի, այլև՝ ամբողջ աշխարհի»։ Քավութանը հետևում է մեղքերի թողությունը, փրկությունը, Տիրոջ մարմնի և արյան Հաղորդությունը։
Ռոդակովո

Ռոդակովո (ուկրաիներեն՝ Родакове), քաղաքատիպ ավան Ուկրաինայի Լուգանսկի մարզի Սլավյանոսերբսկի շրջանում։ Հիմնադրվել է 1910 թվականին։
2006 թվականի տվյալներով Ռոդակովո քաղաքատիպ ավանում բնակվում էր 6 670 մարդ։ Բնակավայրը զբաղեցնում է 9,94 կմ² տարածք։ Բնակչության խտությունը կազմում էր 671,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գլադիշևկա (գետ)

Գլադիշևկա (ռուս.՝ Гладышевка), գետ Ռուսաստանում (Սանկտ-Պետերբուրգ)։


== Աշխարհագրություն ==
Գլադիշևկա գետը սկիզբ է առնում Գլադիշևկ լիճից և թափվում է Սև (գետ)։


== Տես նաև ==
Ակունք և Գետաբերան


== Արտաքին հղումներ ==
Գլադիշևկա գետի մասին Ռուսական Հանրագիտարանում
Տարբեր քաշային կարգերում բռնցքամարտի աշխարհի չեմպիոնների ցուցակ

Տարբեր քաշային կարգերում բռնցքամարտի աշխարհի չեմպիոնների ցուցակ, մարզիկների ցուցակ, որոնք մի քանի քաշային կարգերում դարձել են պրոֆեսիոնալ բռնցքամարտի աշխարհի չեմպիոն։ Ցուցակը գլխավորում է ֆիլիպինացի բռնցքամարտիկ Մեննի Պակյաոն։ Նա միակ բռնցքամարտիկն է, որը ութ քաշային կարգում դարձել է աշխարհի չեմպիոն։
Ամենահեղինակավոր վարկածներն են՝
Բռնցքամարտի համաշխարհային ասոցիացիա (WBA)՝ հիմնվել է 1921 թվականին որպես Բռնցքամարտի ազգային ասոցիացիա (NBA)՝ ԱՄՆ-ի ազգային ասոցիացիա։
Բռնցքամարտի համաշխարհային խորհուրդ (WBC)՝ հիմնվել է 1963 թվականի [[փետրվարի 14]-ին Մեքսիկայի Մեխիկո քաղաքում։
Բռնցքամարտի միջազգային ֆեդերացիա (IBF)՝ հիմնվել է 1976 թվականի սեպտեմբերին որպես Ամերիկայի Միացյալ Նահանգների բռնցքամարտի ասոցիացիա (անգլ.՝ United States Boxing Association, USBA):
Բռնցքամարտի համաշխարհային կազմակերպություն (WBO)՝ հիմնվել է Պուերտո Ռիկոյի Սան Խուան քաղաքում 1988 թվականին։
Ռինգ ամսագիր (The Ring)՝ հիմնվել է 1922 թվականին։


== Չեմպիոնների ցուցակ ==


=== Ութ քաշային կարգերում աշխարհի չեմպիոն ===


=== Վեց քաշային կարգերում աշխարհի չեմպիոն ===


=== Հինգ քաշային կարգերում աշխարհի չեմպիոն ===


=== Չորս քաշային կարգերում աշխարհի չեմպիոն ===


=== Երեք քաշային կարգերում աշխարհի չեմպիոն ===


=== Երկու քաշային կարգերում աշխարհի չեմպիոն ===


== Ծանոթագրություններ ==


== Արտաքին հղումներ ==
Պաշտոնական կայք WBC Archived 2015-05-07 at the Wayback Machine.(անգլ.)(իսպ.)
կայք WBA(չաշխատող հղում)(անգլ.)(իսպ.)
կայք  IBF(չաշխատող հղում)(անգլ.)
կայք  WBO(չաշխատող հղում)(անգլ.)
կայք The Ring(չաշխատող հղում)(անգլ.)
Պեդոսի (գյուղ, Խմելնիկի շրջան)

Անվան այլ կիրառումների համար տե՛ս՝ ՊեդոսիՊեդոսի (ուկրաիներեն՝ Педоси), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Պեդոսի գյուղում բնակվում էր 253 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 194,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիպովկա (գյուղ, Չուդնևսկի շրջան)

Պիլիպովկա (ուկրաիներեն՝ Пилипівка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Պիլիպովկա գյուղում բնակվում էր 610 մարդ։ Բնակավայրը զբաղեցնում է 4974 կմ² տարածք։ Բնակչության խտությունը կազմում էր 122,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հանշույ

Հանշույ (չինարեն՝ 漢水), գետ Չինաստանում, Յանցզի գետի ձախ վտակը։ Սկիզբ է առնում Ցինլին լեռնաշղթայի հարավային լանջերից։ Երկարությունը 1532 կմ է, ստորին հոսանքում նավարկելի է։ Հանշույի գետաբերանում է Ուհան քաղաքը։ Հայտնի է նաև Հանցզյան, Ցզյույհե անուններով։


== Աղբյուրներ ==
Լաֆայետի շրջան (Արկանզաս)

Լաֆայետ (անգլ.՝ Lafayette County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.362 կմ² է, բնակչությունը՝ 7.645 մարդ (2007 թ. տվյալներով)։ Շրջկենտրոնն է Լյուիսվիլ բնակավայրը։ Կազմավորվել է 1827 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Կսավերով (գյուղ, Մալինի շրջան)

Կսավերով (ուկրաիներեն՝ Ксаверів), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1634 թվականին։
2001 թվականի տվյալներով Կսավերով գյուղում բնակվում էր 439 մարդ։ Բնակավայրը զբաղեցնում է 2524 կմ² տարածք։ Բնակչության խտությունը կազմում էր 173,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յաշկուլի շրջան

Յաշկուլի շրջան (ռուս.՝ Яшкульский район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1920 թվականին։ Վարչական կենտրոնը՝ Յաշկուլ։


== Աշխարհագրություն ==
Շրջանի տարածքի մակերեսը կազմում է 11769 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 15062 մարդ։ Բնակչության խտությունը կազմում էր 1,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գարկուշինսկի գյուղական խորհուրդ (Միրգորոդսկի շրջան)

Գարկուշինսկի գյուղական խորհուրդ  (ուկրաիներեն՝ Гаркушинська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Գարկուշինսկի գյուղական խորհրդում բնակվում էր 1563 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պոժարկի (գյուղ, Սերգաչսկի շրջան)

Անվան այլ կիրառումների համար տե՛ս՝ Պոժարկի (այլ կիրառումներ)Պոժարկի (ռուս.՝ Пожарки), գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբասբուլաղ

Աբասբուլաղ (նաև՝ Աբբաս Բոլաղի, պարսկերեն՝ عباس بلاغي), գյուղ Իրանի Արևմտյան Ադրբեջան օսթանում, Չայպարեհի շահրեսթանի Կենտրոնական բախշիի Բաստամ դեհեստանում։ Գտնվում է Իրանի հյուսիս-արևմտյան կողմում, Աղչայ գետից ձախ, Մակու քաղաքից մոտ 46 կմ հարավ-արևելք։


== Պատմություն ==
Գյուղի տարածքը նախկինում մտել է Մեծ Հայքի Վասպուրական աշխարհի Թոռնավան գավառի մեջ։ Հետագայում մտել է Պարսկահայաստանի՝ Մակվի խանության մեջ։


== Բնակչություն ==
2006 թվականի մարդահամարի տվյալներով գյուղում ապրում էր 19 ընտանիք՝ 84 բնակչով։


== Ծանոթագրություններ ==
Ջեք Ադլեր

Ջեք Ադլեր (անգլ.՝ Jack Adler, հուլիսի 1, 1917(1917-07-01), Նյու Յորք շրջան, Նյու Յորք, Նյու Յորք, ԱՄՆ - սեպտեմբերի 18, 2011(2011-09-18), Նյու Յորք, Նյու Յորք, ԱՄՆ), կոմիքսների շապիկների ամերիկացի նկարիչ և DC Comics ընկերության գունանկարիչ։ 1946-1981 թվականներին եղել է ընկերության հաստիքային աշխատողներից, իր կարիերայի գագաթնակետին զբաղեցրել է արտադրության փոխնախագահի պաշտոնը։


== Կրթություն ==
Ջեք Ադլերը ավարտել է Նյու Յորքի Արվեստի և դիզայնի բարձրագույն դպրոցը։
Նա նաև Բրուքլինի քոլեջի շրջանավարտ է։


== Կարիերա ==
Ջեքի առաջին կոմիքսային աշխատանքը համարվում է «Funny Folks»-ի երկրորդ թողարկումը, որը թողարկվել է DC Comics-ի կողմից, 1946 թվականի հունիսին։ 1947 թվականին նա ընդունվել է աշխատանքի DC Comics-ում` որպես հաստիքային գունանկարի և նկարիչ, մինչև 1960 թվականը աշխատել է այդ պաշտոնում։ Հաջորդ 15 տարիները նա զբաղեցնում էր արտադրության մենեջերի օգնականի պաշտոնը։ 1975 թվականից մինչև 1981 թվականին DC-ից աշխատանքից հեռացվելը  Ադլերն աշխատել է որպես արտադրության փոխնախագահ։
1971 թվականին Ջեք Ադլերը ստացել է Shazam Award մրցանակը` «Լավագույն գունանկարիչ» անվանակարգում։
Կոմիքսների արծաթե դարաշրջանում «Sea Devils», «Կանաչ լապտեր» և «G.I. Combat» շարքերի բազմաթիվ թողարկումներ հրապարակվել են Ադլերի հեղինակային շապիկներով։


== Ծանոթագրություններ ==


== Արտաքին հղումներ ==
Джек Адлер Archived 2012-11-03 at the Wayback Machine. на сайте comicbookDB
Mike Gold (21.09.2011)։ «Jack Adler: Tribute To A Comics Original» (անգլերեն)։ comicmix։ Արխիվացված է օրիգինալից 2013-01-26-ին։ Վերցված է 2012-12-28
Սանգայ ազգային պարկ

Սանգայ ազգային պարկ (իսպ.՝ Parque nacional Sangay), ազգային պարկ, որը տեղակայված է Մորոնա Սանտյագոյում, Էկվադորի Չիմբորասո և Տունգուրաուա պրովինցիաներում։ Պարկն ունի երկու գործող հրաբուխ (Տունգուրաուա և Սանգայ), մեկ հանգած Ալտար հրաբուխ ու էկոհամակարգեր՝ սկսած արևադարձային խոնավ անտառներից մինչև սառցադաշտեր։
Պարկը 1983 թվականից ի վեր ընդգրկված է ՅՈՒՆԵՍԿՕ-ի Համաշխարհային ժառանգության ցանկում։ 1992 թվականին այն ավելացվել է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում որսագողության, որպես արոտավայր լայնորեն օգտագործելու, չնախագծված ճանապարհի կառուցման և պարկի տարածքների յուրացման պատճառով։ Այն ՅՈՒՆԵՍԿՕ-ի վտանգված վայրերի ցանկից հեռացվեց 2005 թվականին։


== Կենդանական աշխարհ ==
Ազգային պարկը կարևոր ապաստարան է Անդերի հազվագյուտ տեսակների համար, ինչպիսիք են լեռնային գետակինճերը և ակնոցավոր արջերը։ Հատկապես լեռնային գետակինճերի համար պարկը ամենակարևոր պատվարներից մեկն է։ Անտառներում բնակվում են ակնոցավոր արջերը, հսկա ջրասամույրները, յագուարները, օցելոտները, երկարապոչ կատուները, Հարավամերիկյան գետակինճերը, սպիտակ եղջերուները, փոքր կարմիր եղջերուներն ու պուդուները։ Պարկում բնակվում են շուրջ 300-400 տեսակի թռչուններ։
Ինչպես նաև պարկում գրանցվել են կուգուարը և Leopardus pajerosը։
2016 թվականին նոր Pristimantis տեսակները հայտնաբերվել են ազգային պարկի մշուշոտ անտառում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Sangay National Park on UNESCO World Heritage Centre
Jean-Claude Petit Butterflies of Sangay National Park
Spectacled Bear Research and Conservation Project in Sangay National Park by Fundación Cordillera Tropical Archived 2016-09-21 at the Wayback Machine.
Ագլոս (Ակսայի շրջան)

Ագլոս (ռուս.՝ Аглос), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Ռասվետովսկի գյուղական համայնքի կազմի մեջ։ Ակսայ քաղաքից գտնվում է 15 կմ հեռավորության վրա։
Գալայի հնաոճ իրերի թանգարան

Գալայի հնաոճ իրերի թանգարան (ադրբ.՝ Qala Əntiq Əşyalar Muzeyi), Թանգարանը հիմնադրվել է Հեյդար Ալիևի հիմնադրամի կողմից Գալա պետական պատմական և ազգագրական արգելոցի տարածքում։
Թանգարանի շինարարությունը սկսվել է 2010 թվականի հունիսին և ավարտվել 2011 թվականին։ 2011 թվականի սեպտեմբերի 7-ին նախագահ Իլհամ Ալիևը և նրա կինը, Հեյդար Ալիևի Հիմնադրամի նախագահ Մեհրիբան Ալիևան մասնակցել են թանգարանի բացմանը։ 
Թանգարանում ցուցադրվում է ավելի քան 800 ցուցանմուշ։ Եռահարկ շենքի առաջին և երկրորդ հարկերում ցուցադրվում են տարատեսակ դեկորատիվ-կիրառական արվեստներ, որոնք ստեղծվել են ադրբեջանցի ժողովրդի կողմից դարեր շարունակ։ Երրորդ հարկում ցուցադրվում են երկրի տարբեր շրջաններից հավաքված իրեր, որոնք արտադրվել են Ավստրիայում, ԱՄՆ-ում, Գերմանիայում, Անգլիայում, Իրանում, Ռուսաստանում, Ֆրանսիայում, Բելգիայում, Ուզբեկստանում, Թուրքիայում, Լեհաստանում և այլ երկրներում։ Շենքի առաջին հարկում կան վարչական սենյակներ, հուշանվերների բաժին և վերանորոգման և վերականգնման արհեստանոց, նիստերի դահլիճ։ Հայտնաբերված հնությունները վերականգնվում են այս արհեստանոցում։ 


== Տես նաև ==
Ամրոցի հնագիտական-ազգագրական թանգարանային համալիր


== Ծանոթագրություններ ==
Տրոստյանեցկի գյուղական խորհուրդ (Պոլտավսկի շրջան)

Տրոստյանեցկի գյուղական խորհուրդ  (ուկրաիներեն՝ Тростянецька сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Տրոստյանեցկի գյուղական խորհրդում բնակվում էր 1920 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռիչմոնդ (Վիրջինիա)

Ռիչմոնդ (անգլ.՝ Richmond [ˈrɪtʃmənd]), քաղաք ԱՄՆ-ի արևելյան մասում՝ Վիրջինիա նահանգում։ Ռիչմոնդը Վիրջինիայի նահանգակենտրոնն է։ 2010 թվականի տվյալներով՝ քաղաքի բնակչությունը կազմում է 204 214 մարդ։ 1865 թվականին քաղաքի 25 %-ը ոչնչացվել է հրդեհից։


== Քույր քաղաքներ ==
 Վինդհուկ (աֆրիկաանս՝ Windhoek), Նամիբիա
 Օլշթին (լեհ.՝ Olsztyn), Լեհաստան
 Ռիչմոնդ (անգլ.՝ Richmond), Անգլիա, Մեծ Բրիտանիա
 Սայտամա (ճապ.՝ さいたま市), Ճապոնիա
 Ուրավա (ճապ.՝ 浦和区), Ճապոնիա
 Չենչժոու (չինարեն ավանդ. 鄭州, հեշտ. 郑州 , պինին: Zhèngzhōu), ՉԺՀ
 Յնդոնբու (կորեերեն՝ 의정부시, 議政府市), Հարավային Կորեա


== Արտաքին հղումներ ==
Ռիչմոնդի պաշտոնական կայք էջը Archived 2007-03-08 at the Wayback Machine.
Իմաստուհի

Իմաստուհի, հայկական իգական անուն։ Առաջացել է հայերեն իմաստ(ուն) բառից՝ -ուհի մասնիկով։ Սոփիա անվան թարգմանությունն է։ Հիշատակված է 19-րդ դարի կեսին Կոստանդնուպոլսում։


== Ծանոթագրություններ ==
Օլեշկովցի

Օլեշկովցի (ուկրաիներեն՝ Олешківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Օլեշկովցի գյուղում բնակվում էր 224 մարդ։ Բնակավայրը զբաղեցնում է 0,896 կմ² տարածք։ Բնակչության խտությունը կազմում էր 250 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոռ (այլ կիրառումներ)

Կոռ, կարող է վերաբերել՝

Կոռ - աշխատավճար, ռենտա, հարկադիր աշխատանք
Կոռ - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Դանիելա Բրագա

Դանիելա Բրագա (պորտ.՝ Daniela Braga, հունվարի 23, 1992(1992-01-23), Սան Պաուլո, Բրազիլիա), բրազիլացի մոդել։ 
Մոդելային բիզնեսում է 2012 թվականից։ 
Բազմիցս լուսանկարվել է նորաձևության հանրահայտ ամսագրերի՝ Harper's Bazaar-ի, V-ի, Elle-ի, Interview-ի, Marie Claire-ի, Numéro-ի, Purple-ի համար։
Տարբեր ժամանակներում մասնակցել է Blumarine, Brood, Custo Barcelona, Dennis Basso, Givenchy, J.Crew, Jo No Fui, Lorena Sarbu, Maurizio Pecoraro, Nicole Miller, Parkchoonmoo, Philipp Plein, Rachel Zoe, Roccobarocco, Tibi, Maiyet, Anthony Vaccarello, Victoria's Secret, Balmain, Paco Rabanne, Pull & Bear, Valentin Yudashkin, Vionnet, Colcci և նորաձևության այլ տների կազմակերպած ցուցադրություններին։
2014, 2015, 2016 և 2017 թվականներին հրավիրվել է մասնակցելու «Victoria’s Secret»-ի ամփոփիչ ցուցադրությոններին։
Դանիելա Բրագան որպես գլխավոր դերակատար հանդես է եկել մի շարք մեգա բրենդների, ներառյալ Givenchy-ի,  Saks Fifth Avenue-ի, Bebe-ի, Blanco-ի, Dafiti-ի, Nordstrom-ի, Plein Sud-ի, Pull & Bear-ի, Riachuelo-ի և Target-ի գովազդային հոլովակներում։


== Ծանոթագրություններ ==


== Արտաքին հղումներ ==
Դանիելա Բրագայի պաշտոնական կայքէջը(անգլ.)
Профайл на Fashion Model Directory(անգլ.)
Профайл на models.com(անգլ.)
Instagram Даниелы Браги(անգլ.)
Մուհկվա

Մուհկվա (էստ․՝ Muhkva), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կազոլե դ’Էլսա

Կազոլե դ’Էլսա (իտալերեն՝ Casole d'Elsa), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 3623 մարդ (2008 թվականի տվյալներով)։ Խտությունը՝ 24 մարդ/կմ²։ Տարածքը՝ 148 կմ²։ Էլեկտրոնային փոստ՝ 53031։ Հեռախոսային կոդ՝ 0577։
Բնակավայրի հովանավորն է Սան Դոնատ Արեցիսկին։ Տոնը նշվում է օգոստոսի 7-ին։ 


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0577 949711
Էլեկտրոնային հասցե։ comune@casole.it
Գլխավոր կայք։ http://www.casole.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սամո Հունգ

Հուն Ցինբաո (Կանտոներեն՝ 洪金寶, հունվարի 7, 1952(1952-01-07), Հոնկոնգ, Բրիտանական կայսրություն), չինացի դերասան, ռեժիսոր, պրոդյուսեր, սցենարիստ։ Հանդիսատեսին հայտնի է «Խորտկանոց անիվների վրա», «Չինական քաղաքային ոստիկանը», «Երեք թագավորություն. Վիշապի վերադարձը», «Իփ Մեն 2» ֆիլմերից։
Նկարահանվել է Բրյուս Լիի հետ, բեմադրել է Ջեքի Չանի, Ջոն Վուի և այլոց ֆիլմերի մարտերի խորեոգրաֆիան։ Սամո Հունգը 1980-ականներին նշանակալի դեր է խաղացել քունգ-ֆու-մարտաֆիլմի ժանրի ձևավորման և ժամանակակից տեսքն ստանալու գործում։ Ներկայումս Սամո Հունգը հոնկոնգյան կինեմատոգրաֆիայի ամենաազդեցիկ ներկայացուցիչներից մեկն է, նա իրականացրել է ավելի քան 170 տարբեր նախագծեր։
Չնայած իր կազմվածքին (նա ունի 168 սմ հասակ ու գրեթե 100 կգ քաշ), նա հիանալի մարզիկ է և մեկն է Հոնկոնգի «Պեկինյան օպերա» ժանրի մասնավոր դպրոցի շրջանավարտների ամենանշանավոր յոթնյակի (անգլ.՝ Seven Little Fortunes) անդամներից (նրանց թվում են նաև Ջեքի Չանը, Յուեն Բյաոն, Կորի Յոնեմն ու այլք)։


== Ծանոթագրություններ ==
Արշալույս Չիֆլիկյան

Արշալույս Ենոքի Չիֆլիկյան (սեպտեմբերի 9, 1913(1913-09-09), Ախալցխա - փետրվարի 9, 2001(2001-02-09), Երևան, Հայաստան), հայ նկարիչ, բեմանկարիչ։ ՀԽՍՀ վաստակավոր նկարիչ (1967)։


== Կենսագրություն ==
1936 թվականին ավարտել է ԵԳԱՏ-ը։ 1938-1953 թվականներին եղել է Մցխեթի պետական թատրոնի, 1953-1956 թվականներին՝ Երևանի պատանի հանդիսատեսի կինոթատրոնի բեմանկարիչ, 1956-1974 թվականներին՝ նկարիչ-բեմադրող հայկական հեռուստաստուդիայում։
Ձևավորվել է Գաբրիել Սունդուկյանի «Խաթաբալա» (1938), Շիլլերի «Ավազակներ» (1939 թվական, երկուսն էլ՝ Մցխեթի պետական թատրոն), Գրիգոր Յաղջյանի «Ոսկի քաղաք» (1954), Գայդարի «ՌՀԽ» (1956 թվական, երկուսն էլ՝ ԵՊՀԹ), Նար-Դոսի «Ես և նա» (1957), Ալեքսանդր Արաքսմանյանի «Մեսրոպ Մաշտոց» (1965), Բ. Նուշիչի «Երկու գող» (1967) բեմադրությունները, «Սայաթ-Նովա» (1960) ֆիլմը (բոլորը՝ հայկական հեռուստաստուդիա)։
Հեղինակ է նաև տիկնիկային ներկայացումների ձևավորումների։ Ստեղծել է բնապատկերներ, դիմանկարներ, թեմատիկ պատկերներ («Ցասման Մհերը», 1960 թվական, Արամ Ֆիդանյանի դիմնակարը, 1936 թվական, ՀԱՊ)։


== Ծանոթագրություններ ==


== Արտաքին հղումներ ==
Արփեն Մովսեսյան, Հայից Հայ - Արշալույս Չիֆլիկյան(չաշխատող հղում)